CELEX: 31984D0247
Language: bg
Date: 1984-04-27 00:00:00
Title: Решение на Комисията от 27 април 1984 година относно определяне на критериите за признаване на организации и сдружения на животновъди, които водят или създават родословни книги за чистопородни разплодни животни от рода на едрия рогат добитък

Важна правна забележка

|

31984D0247

Официален вестник n° L 125 , 12/05/1984 стр. 0058 - 0059 специално финландско издание: глава 3 том 17 стр. 0126  специално испанско издание: глава 03 том 30 стр. 0167  специално шведско издание: глава 3 том 17 стр. 0126  специално португалско издание глава 03 том 30 стр. 0167  специално чешко издание глава 03 том 06 стр. 50  - 51 специално испанско издание глава 03 том 06 стр. 50  - 51 специално унгарско издание глава 03 том 06 стр. 50  - 51 специално литвийско издание глава 03 том 06 стр. 50  - 51 LV.ES глава 03 том 06 стр. 50  - 51 MT.ES глава 03 том 06 стр. 50  - 51 PL.ES глава 03 том 06 стр. 50  - 51 SK.ES глава 03 том 06 стр. 50  - 51 специално словенско издание глава 03 том 06 стр. 50  - 51

		19840427Решение на Комисиятаот 27 април 1984 годинаотносно определяне на критериите за признаване на организации и сдружения на животновъди, които водят или създават родословни книги за чистопородни разплодни животни от рода на едрия рогат добитък(84/247/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 77/504/ЕИО на Съвета от 25 юли 1977 г. относно чистопородни разплодни животни от рода на едрия рогат добитък [1], последно изменена с Акта за присъединяване на Гърция, и по-специално член 6, параграф 1, второ и трето тире от нея,като има предвид, че съгласно член 6, параграф 1, второ и трето тире от Директива 77/504/ЕИО Комисията трябва да определи, в съответствие с процедурата, посочена в член 8 от горепосочената директива, критериите за признаване на организациите и сдруженията на животновъдите и критериите за създаване на родословни книги;като има предвид, че във всички държави-членки, с изключение понастоящем на Гърция, родословните книги се водят или създават от организации или сдружения на животновъди; като има предвид, че следователно е необходимо да бъдат определени критериите за признаване на организациите и сдруженията на животновъдите, които водят или създават родословни книги;като има предвид, че дадени организация или сдружение на животновъди трябва да подадат заявление за официално признаване пред компетентните органи на държавата-членка, на чиято територия е разположено седалището им;като има предвид, че когато дадени организация или сдружение на животновъди отговарят на някои критерии и са определили своите цели, тетрябва да бъдат официално признати от органите на държавата-членка, пред които са подали заявление;като има предвид, че мерките, посочени в настоящото решение, са в съответствие със становището на Постоянния комитет по зоотехника,ПРИЕ НАСТОЯЩОТО РЕШЕНИЕ:Член 1За да бъдат официално признати, дадени организация или сдружение на животновъди, които водят или създават родословни книги, трябва да подадат заявление до органите на държавата-членка, на чиято територия е разположено седалището им.Член 2Органите на съответната държава-членка трябва да признаят официално всяка организация или всяко сдружение на животновъди, които водят или създават родословни книги, ако отговарят на изискванията, посочени в приложението.В държава-членка, обаче, в която по отношение на дадена порода вече съществуват една или няколко официално признати организации или сдружения, органите на въпросната държава-членка могат да откажат да признаят нови организация или сдружение на животновъди, ако те застрашават запазването на породата или заплашва зоотехническата програма на съществуващата организация или сдружение. Ако е налице такъв случай, държавите-членки информират Комисията за предоставените одобрения и откази на признаване.Член 3Органите на съответната държава-членка оттеглят официалното признаване от всяка организация или всяко сдружение на животновъди, които водят родословни книги, ако въпросните организация и сдружение системно не спазват изискванията, посочени в приложението.Член 4Адресати на настоящата директива са държавите-членки.Съставено в Брюксел на 27 април 1984 година.За КомисиятаPoul DalsagerЧлен на Комисията[1] ОВ L 206, 12.8.1977 г., стр. 8.--------------------------------------------------19840427ПРИЛОЖЕНИЕЗа да бъдат официално признати, организация или сдружение на животновъди, които водят или създават родословна книга, те трябва да:1. имат качеството юридическо лице съгласно законодателството в сила в държавата-членка, в която е подадено заявлението;2. докажат пред компетентните органи, че:а) извършват дейност ефективно;б) могат да извършват необходимите проверки за регистриране на родословие;в) притежават достатъчно голямо стадо, за да осъществяват програма за усъвършенстване на породата или че имат достатъчно голямо стадо, за да запазят породата, когато това се смята за необходимо;г) могат да използват данните за характеристиките на добитъка, необходими за осъществяване на програмата си за усъвършенстване на породата или за запазването на породата;3. имат набор от правила, които обхващат:а) определянето на характеристиките на породата (или породите);б) системата за идентифициране на животни;в) системата за регистриране на родословие;г) определянето на целите на развъждането;д) системите за използване на зоотехническите данни;е) разделянето на родословната книга, ако има различни изисквания за вписване на животните или ако има различни процедури за класифициране на животните, вписани в книгата;4. имат процедурен правилник, приет съгласно уставите им, определящ по-специално принципа на недискриминация между членовете.--------------------------------------------------